laion/Wikipedia-Exotic huggingface dataset:
Roman Nittim

Roman Nittim (24. august 1921 Tallinn – 9. juuni 2001 Tallinn) oli Eesti NSV partei- ja sporditegelane. Ta lõpetas 1941. aastal Tallinna 2. Keskkooli ja 1952. aastal Tallinna Polütehnilise Instituudi majandusteaduskonna. Nittim hakkas 1935. aastal harrastama korv-, võrk- ja pesapalli ning ujumist, oli mitmekordne Tallinna Koolinoorte Spordiringide Ühingu meister, Eesti meistrivõistluste medalist veepallis. Oli aastatel 1946–1956 Noorte Hääle spordiosakonna toimetaja ja osakonnajuhataja, 1947–1963 ujumissektsiooni presiidiumi liige, 1951–1963 esimees. Pani 1950. aastatel aluse Eesti-Soome ujumismaavõistluste taastamisele ning Kalevi siseujula rajamisele. Tegutses ujumiskohtunikuna (üleliiduline kategooria 1955). Ta oli EKP Keskkomitee propaganda- ja agitatsiooniosakonna juhataja asetäitja, Välisturismi Valitsuse juhataja ning 1980. aasta suveolümpiamängude Tallinna purjeregati vastuvõtu- ja majutamiskomisjoni esimees. Tema väimees on spordipedagoog ja -tegelane Kaarel Zilmer. 1964 Kalevi auliige Kiiremini, kõrgemale, kaugemale, 1956 Kiitos, Helsinki!, 1964 "Nittim, Roman - Eesti Entsüklopeedia". entsyklopeedia.ee. Vaadatud 30. detsembril 2023. "Vaba Eesti Sõna = Free Estonian Word : Estonian weekly 19 detsember 1996 — DIGAR Eesti artiklid". dea.digar.ee. Vaadatud 30. detsembril 2023. "Spordileht 7 mai 1967 — DIGAR Eesti artiklid". dea.digar.ee. Vaadatud 30. detsembril 2023. "Spordileht 5 mai 1978 — DIGAR Eesti artiklid". dea.digar.ee. Vaadatud 30. detsembril 2023.
Mount Rainieri rahvuspark

Mount Rainieri rahvuspark (Mount Rainier National Park) on Ameerika Ühendriikide rahvuspark, mis asub Washingtoni osariigi kirdeosas. Park asutati 2. märtsil 1899 USA viienda rahvuspargina. Rahvuspargi pindala on 956,6 ruutkilomeetrit ning selle territooriumile jääb Rainieri vulkaan. Mägi tõuseb järsult ümbritsevast maast, pargi kõrgused ulatuvad 490 meetrist kuni 4300 meetrini. Rainieri vulkaan on Kaskaadide kõrgeim punkt ning see on ümbritsetud orgude, jugade, aasade ja vanade metsadega. Vulkaani külgedel laskub alla 25 liustikku, mis on sageli kaetud pilvedega, millest sajab maha tohutul hulgal vihma ja lund. Mount Rainieri ümbritseb Wonderlandi rada. Mount Rainier on populaarne mägironimise tipp, kus tehakse umbes 10 000 katset aastas, millest umbes 50% jõuab tippu. National Parks Service. "Annual Visitation 1967-Present". Vaadatud 30.12.2023. National Parks Service. "Mount Rainier History". Vaadatud 30.12.2023.
Mercedes-Benz 770

Mercedes-Benz 770, tuntud ka kui Suur Mercedes (Großer Mercedes) oli Mercedes-Benzi suur luksusauto, mida toodeti aastatel 1930-1944. 770 esimene põlvkond (W07) tuli välja 1930. aastal, vahetades välja 1924-1929 toodetud Mercedes-Benz 630 (enne 1926. aastat Mercedes 24/100/140 PS). Kui 630 kasutas 6240 cm3 reaskuuest mootorit kompressoriga, siis 770 sai endale uue 7665 cm3 reaskaheksase, võimsusega 150 hj, kuid oli saadaval ka kompressoriga, mis suurendas võimsust 200 hj-ni. 770 oli üks maailma suuremaid autosid, pikkusega 5.6-5.7 meetrit ja teljevahega 3.75 meetrit, kaaludes 2.7-2.9 tonni. Suure depressiooni-aegses Weimari vabariigis maksis auto šassii üksi 29500 Reichsmarki, Pullmani sedaan 38000 ja kabriolett veel 6500 RM. Seetõttu toodeti kokku vaid 117 autot, millest enamus läks valitsustele. Klientide hulka kuulusid näiteks Weimari vabariigi riigipresident Paul von Hindenburg, Jaapani keiser Hirohito ja paavst Pius XI. Alates 1931. aastast sõitis 770ga ka Adolf Hitler. Ka Hollandis eksiilis olev endine Saksa keiser Wilhelm II sõitis 770ga. 1938. aastal tuli välja uue põlvkonna 770 (W150), pikkusega 6 meetrit ja kaaluga 3.4 tonni. Mootor suuresti ei muutunud, kuid arendas nüüd 155 hj vabalthingavana ja 230 hj kompressoriga. Viies eksemplaris toodeti ka kahe kompressoriga 400 hj varianti. Hinnaga 30000 RM (šassii), 44000 (Pullman limusiin), 46000-47500 (kabrioletid) peeti seda toona Saksamaa kalleimaks autoks, kuigi ametlikult seda hinnakirjades ei olnud avaldatud, seal oli vaid auf Anfrage (tellimusel). Kokku toodeti märtsini 1944 88 W150 autot. W150ga sõitis jällegi Hitler ja paljud kõrgemad natsiametnikud, nagu Hermann Göring, Heinrich Himmler ja Reinhard Heydrich. Lisaks said selle endale kingitusena ka paljud Hitleri liitlased, nagu Benito Mussolini, Francisco Franco, Ion Antonescu, Vidkun Quisling ja Carl Gustaf Emil Mannerheim. Robson, Graham (1990). The World's Most Powerful Cars. Quintet Publishing. Lk 100–101. ISBN 1-85076-254-6. Leu, Corneliu (2005). The Novel of a Great Day. "Realitatea" Publishers Ltd. Lk 130. Samohýl, Ladislav; Vacek, Zdeněk (2015). Fenomén Mercedes-Benz & Čechy, Morava a Slezsko (tšehhi). Grada Publishing. Lk 34.
Tiszalök

Tiszalök on linn Ungaris Szabolcs-Szatmár-Beregi komitaadis Tiszavasvári kreisis. Tiszalökis asuvad hüdroelektrijaam ja vangla. Tiszalök asub Tisza jõe vasakul kaldal, komitaadikeskusest Nyíregyházast ligikaudu 26 km läänes Asulat on esmamainitud 1265. aastal. 1765. aastal andis Maria Theresia Tiszalökile laatade korraldamise õiguse. Laatade korraldamise õigus tähendas ka turulinnaks saamist. Aastatel 1855, 1876 ja 1888 tabasid Tiszalöki üleujutused. 1848. aasta Ungari revolutsioonis osales palju Tiszalöki elanikke. Turulinna staatuse kaotas Tiszalök 1893. aastal. Raudteeühenduse sai Tiszalök 1896. aastal. Linnaõigused sai Tiszalök tagasi 6. märtsil 1992. Baia Mare, Rumeenia Baia Sprie, Rumeenia Izvoru Crișului, Rumeenia Livada, Rumeenia Șimleu Silvaniei, Rumeenia Ardabīl, Iraan Yichun, Hiina Osmaniye, Türgi Gazetteer of Hungary, 1 January 2018 Detailed Gazetteer of Hungary, vaadatud 23.09.2024. MVM Vízerőmű Kft. Tiszalöki Vízerőmű. Vaadatud 30. detsembril 2023 Prisons Hungarian Prison service. Vaadatud 30. detsembril 2023 Tiszalök történelme Tiszalök. Vaadatud 30. detsembril 2023
Johannes Pihlak

Johannes Pihlak (sündinud 30. detsembril 1998 Rakveres) on Eesti kitarrist ja insener. Ta mängib elektrikitarri ansamblites Arg Part, Analoog ja Inger & bänd. 2021. aastast on ta korraldanud funkmuusika üritust Rakvere Funkfest. Ta on õppinud Rakvere Reaalgümnaasiumis ja lõpetanud Gustav Adolfi Gümnaasiumi. Ta õpib Tallinna Tehnikaülikoolis inseneriks ja teeb Lääne-Virumaal ka selles vallas tööd.[viide?] 2012. aastal loodud põhikooliaegse noortebändiga Tuli osaleti 2014. aastal Noortebändi konkursil, kus pääseti finaali, kuid võitjaks osutus ansambel Innersound. Tuli sai aga Raadio 2 eriauhinna. Pealt kuu aega hiljem võideti lauluga "Lendame kuule" Raadio 2 aastahiti aasta demo auhind. 2017. aastal lõi Pihlak koos Tallinna koolivendade Karl Vilhelm Valteri ja Harmo-Ron Kallastega uue ansambli Arg Part, mis loob emakeelset ja energiast pakatavat muusikat. Ara Pardiga anti 2022. aasta lõpus välja debüütalbum Inkubaator. 2017. aasta augustis mängis ta kitarri ka Ruja taasühinemiskontserdil. 2013 - Grand Prix Viljandi vabariiklikul koolibändide võistlusel ansambliga Tuli 2013 - III preemia Õpilasleiutajate riiklikul konkursil leiutisega "Pedaalkannel" 2014 - Raadio 2 eriauhind Noortebänd 2014 finaalis ansambliga Tuli 2015 - Raadio 2 Aastahiti Aasta Demo auhind ansambliga Tuli ja lauluga "Lendame kuule" 2021 - Eesti Kultuurkapitali Lääne-Virumaa aastapreemia julge algatuse eest noorteürituse "Funkfest" korraldamisel 2021. aastal ütles ta intervjuus Virumaa Teatajale, et Eesti muusikud on tublid. 2024. aastal mängis ta Kanal2 hommikuprogrammis "Telehommik" padjasõda koos Ingeri ja tema bändiliikmetega. Rakvere Funkfesti korraldaja: kui mõtleksime ainult raha peale, teeksime hoopis teistsuguseid üritusi Eesti Päevaleht, 20.07.2022 Ruja taasühinemiskontserdil esitab kitarririffe meie noormees Virumaa Teataja 19.20.2017 GAG vilistlaste nimekiri. GAG vilistlaste nimekiri Johannes Pihlaku LinkedIn LinkedIn Noortebänd 2014 Kitarr.ee, 29.11.2014 R2 Aastahiti Aasta Demo võitja Tuli: veider, et Kenneth ei võitnud Elu24.ee, 9.01.2015 Arg Part, vikipeedia Ruja taasühinemiskontserdil esitab kitarririffe meie noormees Virumaa Teataja, 19.20.2017 TULI - tuli ja võitis Virumaa Teataja, 25.04.2013 Kadrina noor leiutaja läheb ülemaailmsele olümpiaadile Virumaa Teataja, 07.12.2013 Eesti lapsed ja noored leiutavad hämmastavaid ja nutikaid asju Eesti Päevaleht, 06.12.2013 Kultuurkapitali Lääne-Virumaa Aastapreemiad kulka.ee Johannes Pihlak: “Eesti muusikud on tublid ja hoiavad oma bände pikalt elus” Virumaa Teataja, 20.07.2021 Telehommik Kanal 2, 05.01.2024.
Arnold Trummer

Arnold Trummer (21. aprill 1922 Albu, Järvamaa – 22. juuni 1994 Tallinn) oli eesti võrk- ja korvpallur. Ta õppis algul Seidla algkoolis ja lõpetas 1941. aastal Tallinna 2. Keskkooli. Hakkas sportima 12-aastasena algkoolis, õpetaja Voldemar Resev-Reseli õhutusel hakkas harrastama korv- ja võrkpalli. Ta püstitas 1939. aastal Tallinna Koolinoorte Spordiringide Ühingu meistrivõistlustel Eesti noorterekordiks kettaheites 47.30. Ta võttis Eesti laskurkorpuse koosseisus osa teisest maailmasõjast. Trummer võitis korvpallis medali 1945. aastal Nõukogude armee meistrivõistlustel, tuli 1948. aastal Spartaki koosseisus NSVL-i meistriks ja sai Eesti meistrivõistlustel Tallinna Spartaki meeskonnas 1948. aastal pronksmedali. Eesti võrkpallimeeskonna kaptenina (1947–1960) võitis ta 1952. aastal Balti spartakiaadi ning tuli 1956. ja 1959. aastal NL-i rahvaste spartakiaadil 6. kohale. Aastatel 1945–1962 tuli ta Tallinna Kalevi ja Tallinna Spartaki meeskonnas 10 korda Eesti meistriks. Trummer oli aastatel 1945–1946 Tallinna 1. Keskkooli kehalise kasvatuse õpetaja, 1946–1961 Noorte Hääle kirjanduslik kaastööline ja vastutava sekretäri asetäitja, 1961–1990 Rahva Hääle vastutava sekretäri asetäitja, osakonnajuhataja ja vanemkorrespondent, avaldas kirjutisi ka Spordilehes ja Kehakultuuris. Ta oli Ajakirjalike Liidu liige, 1952. aastast Võrkpalliföderatsiooni presiidiumis, 1955–1959 esimees, 1960–1986 aseesimees ja sekretär. 1959 NSV Liidu meistersportlane "ESBL". www.esbl.ee. Vaadatud 30. detsembril 2023. "Kodukaja 8 märts 2013 — DIGAR Eesti artiklid". dea.digar.ee. Vaadatud 30. detsembril 2023.
Feliks Tõnuri

Feliks Tõnuri (20. november 1921 Tallinn – 23. november 1990 Tallinn) oli eesti tennisist. Ta lõpetas 1941. aastal Tallinna 2. Keskkooli, võttis Punaarmeesse mobiliseerituna Leningradi kaitstes luurajast kaardiväevanemana osa teisest maailmasõjast ja õppis hiljem Tallinna Polütehnilises Instituudis majandust. Tõnuri kuulus Dünamo spordiseltsi, tõusis tennisistina esile 1940. aastal, võitis Eesti meistrivõistlustel aastatel 1945–1951 paarismängus 2 kuld-, 7 hõbe- ja 2 pronksmedalit ning üksikmängus 1 hõbemedali, võistles 12 korda Eesti koondises. Ta tegutses kohtuniku (1947. aastast vabariiklik kategooria) ja treenerina, töötas kauplusejuhataja ja Kadrioru tennishalli administraatorina. Tema õpilaste hulgas oli Jüri Põldoja. Tema kaksikvend Harry Tõnuri oli tennisist ja muusikapedagoog, tütar Annika Tõnuri oli ooperilaulja, pianist ja pedagoog. "Tõnuri, Feliks - Eesti Entsüklopeedia". entsyklopeedia.ee. Vaadatud 30. detsembril 2023. "Spordileht 20 november 1981 — DIGAR Eesti artiklid". dea.digar.ee. Vaadatud 30. detsembril 2023. Biograafia ESBL-is
Novõi Korotõtši postkontori rünnak

21. oktoobril 2023 tabas Venemaa rakett S-300 Ukrainas Harkivi oblastis Novõi Korotõtšis asuvat postkontori Venemaa sissetungi ajal Ukrainasse. 8 inimest sai surma ja 15 vigastada, kõik olid postkontori töötajad. Õhurünnak toimus Venemaalt Belgorodi oblastist. Raketirünnak Hrozale 2022. aasta 9. oktoobri õhurünnak Zaporižžja korterelamule Sõjakuriteod Venemaa sissetungil Ukrainasse Harkivi kobarpommitamine 2022. aasta veebruaris Lõmani kobarpommitamine "Число погибших после удара по терминалу "Новой почты" возросло до 8". RBC. 3. november 2023. "Russian missile strike on Kharkiv postal centre kills six, governor says". The Guardian (Briti inglise). 21. oktoober 2023. 0261-3077. Vaadatud 22. oktoobril 2023. Starkova, Maria (22. oktoober 2023). "Six killed in Russia's missile attack on Kharkiv postal centre, Ukraine says". Reuters (inglise). Vaadatud 22. oktoobril 2023. "Ukraine updates: Russian missile hits Kharkiv postal center". Deutsche Welle (inglise). 22. oktoober 2023. "Ukraine war: Six postal workers killed in Kharkiv missile strike". BBC News (Briti inglise). 21. oktoober 2023. Vaadatud 22. oktoobril 2023. "Russian strike on Ukrainian mail depot kills six, officials say". www.aljazeera.com (inglise). 22. oktoober 2023. Rob Picheta (22. oktoober 2023). "'Horrific' Russian attack on postal depot kills six in eastern Ukraine". CNN.
Lilienfeld (Alam-Austria)

Lilienfeld on linn (Stadtgemeinde) Austrias Alam-Austria liidumaal, Sankt Pöltenist lõuna pool, Lilienfeldi ringkonna keskus, tuntud Lilienfeldi kloostri asukohana. See on ka piirkondliku haigla Landesklinikum Voralpen Lilienfeld asukoht. Linn asub Traiseni jõe orus, iidses Rooma Noricumi provintsis. Vaid veidi Lilienfeldi kloostrist eemal on tooltõstukijaam, kust reisijad viiakse Gutensteini Alpides asuva Muckenkogeli mäe tippu, 1248 m kõrgusele. 19. märtsil 1905 toimus Muckenkogelil esimene ametlik mäesuusavõistlus, mille võitis suusapioneer, Tšehhi päritolu Mathias Zdarsky. Třebíč, Tšehhi Jōetsu, Jaapan Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mitterbach am Erlaufsee

Mitterbach am Erlaufsee on vald (Gemeinde) Austrias Alam-Austria liidumaal Lilienfeldi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ramsau (Alam-Austria)

Ramsau on vald (Gemeinde) Austrias Alam-Austria liidumaal Lilienfeldi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Marco Arop

Marco Arop (sündinud 20. septembril 1999 Hartumis, Sudaanis) on Kanada keskmaajooksja, maailmameister. Arop sündis Sudaanis, kuid tama perekond põgenes Teise Sudaani kodusõja ajal Egiptusesse. Hiljem kolisid nad Kanadasse. Ta tegeles noorteklassides korvpalliga, kui otsustas oma korvpallitreeneri soovitusel keskenduda gümnaasiumis kergejõustikule. Arop oli edukas juba oma esimestel rahvusvahelistel täiskasvanute tiitlivõistlustel. 2019. aasta Panameerika mängudel Limas võitis ta 800 meetri jooksus kuldmedali võistluste rekordiga 1.44,25. Maailmameistrivõistlustel Dohas pääses ta 800 meetri jooksu finaali ja sai ajaga 1.45,78 7. koha. Tokyo olümpiamängudel sai Arop poolfinaalis 14. koha ajaga 1.44,90. 2022. aasta maailmameistrivõistlustel Eugene'is võitis ta ajaga 1.44,28 Emmanuel Koriri ja Djamel Sedjati järel pronksmedali. 2023. aasta maailmameistrivõistlustel Budapestis tuli Arop ajaga 1.44,24 Emmanuel Wanyonyi ja Ben Pattisoni ees maailmameistriks. 2024. aasta suveolümpiamängudel Pariisis võitis ta hõbemedali Põhja-Ameerika rekordiga 1.41,20, kaotades olümpiavõitjaks tulnud Emmanuel Wanyonyile vaid 1 sajandiksekundiga. Väljas Sees Allikas: Rahvusvaheline Kergejõustikuliit Canadian 800m champ Marco Arop carries spirit of resilient family's journey with every step cbc.ca, vaadatud 30.12.2023. Canadian Arop has become one of most consistent 800m runners in the world reddeeradvocate.com, vaadatud 30.12.2023. Marco Arop Rahvusvahelise Kergejõustikuliidu kodulehel (inglise)
Pikavere (Lääneranna)

Pikavere on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Külas asub kultuurimälestisena arvele võetud Pikavere vennastekoguduse palvemaja. Silma paistavad kiviaiad, mis on muinsuskaitse all. Kiviaiad tee ääres Kiviaiad ja kased Kiviaiad ja lehmad Maa-amet, vaadatud 21.11.2020. Statistikaamet, vaadatud 4.08.2023. Eesti haldus- ja asustusjaotuse klassifikaator, vaadatud 9.06.2014. http://www.pikavere.ee https://www.puhkaeestis.ee/et/pikavere-kula-kiviaiad
Mezőcsát

Mezőcsát on linn Ungaris Borsod-Abaúj-Zempléni komitaadis, Mezőcsáti kreisi halduskeskus. Mezőcsát asub Tisza jõest 8 km kaugusel, komitaadikeskusest Miskolcist ligikaudu 33 km lõunas. 1067. aastal ehitati piirkonda klooster. Asula hävis mongolite sissetungi ajal, seda mainitakse uuesti 1330. aastatel. 17. sajandi algupoolel läks asula Transilvaania vürstkonna koosseisu. 1686. aastal põletasid Austria väed asula maha. Laatade pidamise õiguse sai Mezőcsát (tolleaegse nimega Csát) 1698. aastal. Mezőcsát sai linnaõigused 1. jaanuaril 1991. Detailed Gazetteer of Hungary, vaadatud 23.09.2024. Mezőcsát története Mezőcsát. Vaadatud 30. detsembril 2023
Wolmar Johann von Tiesenhausen

Wolmar Johann von Tiesenhausen (1663–1724) oli Rootsi sõjaväelane ning ooberstleitnant, kes osales Põhjasõjas ning juhatas Alūksne maakaitseväepataljoni. Wolmar Johann von Tiesenhausen sündis 1663. aastal Jakob Johann von Tiesenhauseni ja Elisabeth von Tiesenhauseni (sünninimega von Aderkas) perekonda Geisterhofis. Oma sõjaväeteenistust alustas ta leitnandina Tiesenhauseni Liivimaa ratsarügemendis, kus aasta enne Põhjasõja algust tõusis 2. järgi rittmeistriks. 1701. aastal määrati ta Alūksne maakaitseväepataljoni juhatajaks. Wolmar Johann von Tiesenhausen suri 1724. aastal. Temast jäid järele kaks tütart: Hedwig Eleonora ja Marie Sophie. "Wolmar Johann von Tiesenhausen". Vaadatud 30.12.2023. "Karl XII:s officerare. Biografiska anteckningar". Von Tiesenhausen, Wolmar Johann. Vaadatud 30.12.2023.
Llano de Chajnantori observatoorium

Llano de Chajnantori observatoorium on Tšiili põhjaosas Atacama kõrbes üle 4800 m kõrgusel asuvate observatooriumite rühm. Observatoorium asub Antofagasta piirkonnas umbes 50 kilomeetrit San Pedro de Atacama linnast idas. Piirkonna ariidne kliima on üsna inimvaenulik, kuid on ideaalne asukoht millimeeter-, submillimeeter- ja infrapunaastronoomia jaoks. Llano de Chajnantoris asuvad ALMA, APEX, ASTE ja NANTEN2 observatoorium. Tšiili valitsus on määranud Llano de Chajnantori ja selle ümbruse Chajnantori teaduskaitsealaks. IOP Science. "Parque Astronómico de Atacama: An Ideal Site for Millimeter, Submillimeter, and Mid-Infrared Astronomy". Vaadatud 30.12.2023.
Põhja-Kaskaadide rahvuspark

Põhja-Kaskaadide rahvuspark (North Cascades National Park) on Ameerika Ühendriikide rahvuspark Washingtoni osariigis. Pargi pindala on 2,042,78 ruutkilomeetrit ning see on suurim kolmest Rahvusparkide Teenistuse hallatavast piirkonnast, mis moodustavad Põhja-Kaskaadide rahvuspargi kompleksi. Põhja-Kaskaadide rahvuspark koosneb põhja- ja lõunaosast, mille poolitab Skagiti jõgi, mis voolab läbi Rossi järve riikliku puhkeala veehoidlate. Chelani järve riiklik puhkeala asub pargi lõunaosa lõunapiiril. Lisaks kahele riiklikule puhkealale on park peaaegu täielikult ümbritsetud teistest kaitsealustest maadest, mille hulgas on mitmed riiklikud metsad ja ürgloodusalad, samuti Kanada provintsipargid Briti Columbias. Põhja-Kaskaadide rahvuspargis asuvad osa Põhja-Kaskaadide mäestikust, Ameerika Ühendriikide mandriosa kõige ulatuslikum liustikusüsteem, arvukate jõgede ülemjooksud ja suured metsad, mille taimestiku bioloogiline mitmekesisus on Ameerika rahvusparkidest suurim. Põhja-Kaskaadide rahvuspark on peaaegu täielikult kaitstud ürgloodusalana, mistõttu on pargis vähe ehitisi ja teid. Pargis telkimine on reguleeritud loasüsteemiga ning loa taotlemine on aastaringselt kohustuslik. CNN Travel. "The least-visited national parks in the United States in 2022". Vaadatud 30.12.2023. National Parks Service. "The North Cascades are Calling!". Vaadatud 30.12.2023. NASA Earth Observatory. "North Cascades National Park". Vaadatud 30.12.2023. National Parks Service. "Permits & Reservations". Vaadatud 30.12.2023.
Rohrbach an der Gölsen

Rohrbach an der Gölsen on vald (Gemeinde) Austrias Alam-Austria liidumaal Lilienfeldi ringkonnas. Rohrbach an der Gölsen asub Alam-Austria Mostvierteli piirkonnas. U. 41,27 % valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Fabian von Rosen (Rootsi ooberstleitnant)

Fabian von Rosen oli Rootsi sõjaväelane (ooberstleitnant), kes osales Põhjasõjas ning juhatas Turaida maakaitseväepataljoni. 11. aprillil 1701 rkj määrati Rosen Turaida maakaitseväepataljoni juhatajaks ning ülendati ooberstleitnandiks. Ta osales oma üksusega Alūksne kaitsmisel, mille ajal pataljon ka hävis. Lewenhaupt, Adam. Karl XII:s officerare. Biografiska anteckningar. 1920.
Emmu

Emmu on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Maa-amet, vaadatud 21.11.2020. Statistikaamet, vaadatud 27.07.2023. Eesti haldus- ja asustusjaotuse klassifikaator, vaadatud 9.06.2014.
Kenai Fjordsi rahvuspark

Kenai Fjordi rahvuspark (Kenai Fjords National Park) on Ameerika Ühendriikide rahvuspark, mis asub Kenai poolsaarel Alaska osariigi keskosas. See on Alaska väikseim rahvuspark. Rahvuspark hõlmab Hardingu jäävälja, selle liustikke ning rannikufjorde ja saari. Pargi pindala on 2711,3 ruutkilomeetrit. Park on oma nime saanud arvukate fjordide järgi, mille on nikerdanud jääväljalt mägedesse alla liikuvad liustikud. Väli on vähemalt 38 liustiku allikas ning neist suurim on Bear Glacier. Pargi ainsa tee lõpus asub Exit Glacier, mis on populaarne turismisihtkoht. Ülejäänud rahvusparki pääseb paadiga, lennukiga või matkamisega. Kenai Fjordsi määras 1978. aastal esmalt rahvusmonumendiks president Jimmy Carter, oodates lõplikku seadust Alaska avalike maade eraldamise kohta. Rahvuspark loodi Alaska kaitseseaduse vastuvõtmisega 1980. aastal. Park kaitseb jäävälja, mägede ja mere vahelist kitsast metsa serva ning sügavalt liigestatud rannajoont. Pargis elavad mitmesugused maa- ja mereimetajad, sealhulgas pruunkarud, baribalid, põdrad, merisaarmad, randalhüljesed ning küür- ja mõõkvaalad. National Geographic. "This Coastal National Park Is a Haven for Wildlife—and Adventure". Vaadatud 30.12.2023. National Park Service. "Exit Glacier Area". Vaadatud 30.12.2023.
STS-61-A

STS-61-A (tuntud ka kui Spacelab D-1) oli NASA Space Shuttle'i programmi 22. missioon. See oli teaduslik Spacelabi missioon, mida rahastas ja juhtis Lääne-Saksamaa – sellest ka mitte-NASA-nimetus D-1 (Deutschland-1). STS-61-A oli kosmosesüstik Challengeri viimane edukas lend enne Challengeri katastroofi. STS-61-A on seni suurima meeskonnaliikmete arvuga kosmoselaeva missioon. Missiooni ajal viibis Challengeri pardal kaheksa meeskonnaliiget. Missiooni ajal sooritati 76 teadusliku katset Challengeri lastiruumis paiknenud NASA/Euroopa Kosmoseagentuuri (ESA) Spacelabi moodulis. Mooduli tegevust juhiti tavapärase NASA juhtimiskeskuse asemel Lääne-Saksamaal Oberpfaffenhofenis asuvast Saksa kosmoseoperatsioonide keskusest. See oli esimene kosmoselend, mis hõlmas mitut meeskonnaliiget mis tahes riigist peale Ameerika Ühendriikide või Nõukogude Liidu. ESA. "Spacelab D-1". Vaadatud 30.12.2023. NASA. "STS-61A". Vaadatud 30.12.2023.
Võitra

Võitra on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Maa-amet, vaadatud 21.11.2020. Statistikaamet, vaadatud 7.08.2023. Eesti haldus- ja asustusjaotuse klassifikaator, vaadatud 9.06.2014.
Partisan (kino)

Partisan kino (varem Koit ja Orion) ehitati 1931 aastal. Algselt oli kino nimeks Koit. 1932-1949 aastatel Orion. Alates 1949 Partisan. Kino asus Lillekülas, Paldiski maantee 25 (algselt Paldiski maantee 19), Paldiski maantee raudteeviadukti kõrval, endise Mayeri vabriku krundil ja OÜ Tubak / AS Sirena tubakatehase ruumides. Arhitektiks oli Konstantin Bölau 1948 aastal oli kino volinikuks Milvi Koidu, kelle ülesandeks oli korraldada „Partisani“ kino reklaami ja organiseerida kinoetendusi. Kino tegevus lõpetati 1974-1975 aasta vahemikus. "Õpetaja ja näitetrupi juhendaja Enda Kallase kirja pandud teatritegemise lood ja etenduste kroonika 1944–1960. Väljavõtted käsikirjadest, mis asuvad Häädemeeste Muuseumis" (PDF). Häädemeeste muuseum. "Tapa kinod". Tallinna kinode loend
Johan Martens (leitnant)

Johan Martens oli Rootsi sõjaväelane ja leitnant, kes osales Eestimaa aadlilipkonna koosseisus Põhjasõjas. Johan Martens ülendati 1705. aastal Eestimaa aadlilipkonnas rittemeistriks. Kolm aastat hiljem osales ta leitnandina Vinni lahingus, kus tema salk venelaste surve all esimesena murdus. "Karl XII:s officerare. Biografiska anteckningar". Martens, Johan. Vaadatud 31.12.2023. Kelch, Christian (2009). Liivimaa kroonika järg. Lk 403–404.